钦定古今图书集成/明伦汇编/官常典/第326卷 > 北魏
## 钦定古今图书集成/明伦汇编/官常典/第326卷 > 北魏

### 明元帝泰常二年置西部大人

按：《魏书太宗本纪》，不载。按《官氏志》：“泰常二年夏，置
六部大人官，有天部、地部，东、西、南北部，皆以诸公为
之。大人置三属官。”

### 孝文帝太和 年诏议官制定都官尚书以下阶品

按：《魏书高祖本纪》，不载。按《官氏志》：“自太祖至高祖
初，其内外百官，屡有减置，或事出当时，不为常目。旧
令亡失，无所依据。太和中，高祖诏群僚议定百官，著
于令：列曹尚书第二品中，尚书郎中第五品上，尚书
郎从第五品中，主事郎从第六品上，都令史主书令
史第七品上。”

按杜佑《通典》：“魏有都官尚书，有比部曹。又尚书诸司
置主事令史。”

太和二十三年，复次《都官尚书》以下职令。

按：《魏书高祖本纪》，不载。　按《官氏志》：“太和二十三年，
高祖复次职令，及帝崩，世宗初班行之，以为永制。列
曹尚书第三品，尚书郎中第六品下阶；尚书都令史、
主书令史从第八品上阶。”